Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
28 ม.ค. 2559

SET ย่ำฐานเพื่อปรับสูงขึ้นต่อระยะสัปดาห์ เป้าหมาย 1,300-1,320 จุด
ดัชนี SET อยู่ที่ 1,279.89 จุด +1.60 จุด +0.13% ปริมาณซื้อขาย 18,178  ลบ.
แนวรับ :   1,274 / 1,265   แนวต้าน : 1,285 / 1,300
 
สรุปทิศทางและแนวโน้มตลาด
SET ย่ำฐานเพื่อปรับสูงขึ้นต่อระยะสัปดาห์ 1,300-1,320 จุด: SET ย่ำฐานเพื่อปรับสูงขึ้นต่อระยะสัปดาห์ จาก 1) Fed ยังไม่ขึ้นดอกเบี้ยเร็วๆ นี้ 2) มาตรการกระตุ้นเศรษฐกิจเพิ่มจาก ECB BOJ 3) เงินหยวนมีเสถียรภาพมากขึ้น หลัง PBoC อัดฉีดสภาพคล่อง และ 4) SET มีโอกาสให้ผลตอบแทนเป็นบวกที่ดีในช่วงเดือน ก.พ.-เม.ย. อิง 10 ปีก่อนหน้า…”ซื้อ” PTT SCB KTB INTUCH PS และ SIRI
 
แนะนำ “ซื้อ” SCB…มองเป้าหมายระยะสัปดาห์ที่ 140 บาท : แนะนำ “ซื้อ” SCB ต่อเนื่อง แม้ราคาปรับสูงขึ้นมาจากจุดต่ำสุดกว่า 10% แต่มองราคาหุ้นถูกเกินไป ด้วยเป้าหมายพื้นฐานที่ 167 บาท และระยะสั้นที่ 140 บาท (อิงเส้นค่าเฉลี่ย 200 วัน) ด้วยปัจจัยสนับสนุนจาก
1) กำไรพลิกกลับมาเติบโตอีกครั้ง +7% ในปีนี้ ที่ 5 หมื่นล้านบาท หลังหดตัวลง -12% ในปีก่อน
2) Valuation ปัจจุบันที่ PBV 1.19x เท่ากับช่วงปี 2008 มองว่าต่ำเกินไป คาดว่าจะ Rebound มาที่ PBV 1.3-1.6x  ในจังหวะ Rebound ของ SET หรือเทียบเท่ากับ 135-166 บาท
3) เมื่อพิจารณาในทางเทคนิค ราคา SCB กำลังทดสอบเส้นค่าเฉลี่ย 3 เดือน ที่ 126 บาท ทะลุไปได้จะมีเป้าหมายถัดไปที่ 140 บาท อิงเส้นค่าเฉลี่ย 200 วัน
 
หุ้นที่น่าสนใจทางเทคนิค
PCA “ซื้อ” ราคาหุ้นเริ่มมีจังหวะฟื้นตัวขึ้นกลับมายืนเหนือเส้นค่าเฉลี่ย 3 เดือน พร้อมปริมาณการซื้อขายสนับสนุน สอดคล้องกับเครื่องมือ MACD กลับมาเป็นบวกวันแรก เป็นจังหวะซื้อเก็งกำไร มีแนวต้านแรกที่ 3.86 บาท และแนวต้านถัดไปที่ 4.00 บาท
MCS “ซื้อ” ราคาหุ้นแกว่งยกฐานสูงขึ้น พร้อมปริมาณการซื้อขายเริ่มสูงขึ้น  พร้อมสัญญาณ Golden Cross จากเส้นค่าเฉลี่ย 7-14-21 วันสนับสนุนแนวโน้ม เป็นจังหวะซื้อเก็งกำไรมีแนวต้านแรกที่ 11.50 บาท ผ่านได้มีแนวต้านถัดไปตามกรอบที่ 12.00 บาท
SGP “ซื้อ” ราคาหุ้นแกว่งฟื้นตัวขึ้นมายืนเหนือเส้นค่าเฉลี่ย 1 เดือนได้ พร้อมปริมาณการซื้อขายเริ่มสูงขึ้น สอดคล้องกับเครื่องมือ DI+ ตัด ADX ขึ้น และ MACD มีแนวโน้มเป็นบวก เป็นจังหวะซื้อเก็งกำไร มีแนวต้านแรกที่ 10.50 บาท และถัดไปที่ 11.00 บาท